En vindmølletransport er havareret i sydgående retning mellem Støvring og Hobro N på motorvejen. Efterfølgende er en række køretøjer kørt sammen, og ifølge vagtchefen ved Nordjyllands Politi er der lige nu gang i oprydningen, og vejen er spærret. - Vi har sendt en enkelt ambulance til stedet, og ellers har vi en masse nede og rydde op. Det er primært materiel skade, men en enkelt person bliver kørt til tjek, da hun er gravid og har mavesmerter, siger Heine Hansen, der er vagtchef ved Nordjyllands Politi. Politiet ved ikke endnu, hvor længe oprydningen står på. - Vi laver en omkørsel væk fra motorvejen ved Haverslevafkørslen, og så må folk finde tilbage på motorvejen af andre veje, siger vagtchefen. Artiklen er opdateret klokken 15.21 med stedbeskrivelse.

Referat:
Et uheld mellem Støvring og Hobro har lukket motorvejen indtil videre i sydgående retning. Der må beregnes længere køretid og omkørsel.